Diari Oficial de la Generalitat Valenciana


Sumari del DOGV 9683, del 14-09-2023 (2023/9311)

RESOLUCIÓ de 24 d'agost de 2023, de la Direcció General de Patrimoni, de terminació de l'expedient de declaració administrativa d'herència intestada i l'acceptació d'una per la Generalitat. ABI 222/2019.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9311


Data del document
:   24-08-2023

Organisme emissor


Tipus de document
:   Resolució

Correcció d'errades

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 24 d'agost de 2023, de la Direcció General de Patrimoni, de terminació de l'expedient de declaració administrativa d'herència intestada i l'acceptació d'una per la Generalitat. ABI 222/2019. [2023/9311]  
Núm. d'expedient: ABI 222/2019  
Causant: Benjamín Salas Monsonís. NIF: \*\*\*\*241\*\*  
Lloc i data de la defunció: Vila-real (Castelló). 4 de desembre de 2002.  
Últim domicili: Borriana.  
  
Antecedents de fet  
La Conselleria d'Hisenda, Economia i Administració Pública ha tingut coneixement per l'Agència Tributària Valenciana d'un escrit de la Comunitat de Propietaris Capità Cortés, número 5, de Borriana, en què es comunica un deute a càrrec de Benjamín Salas Monsonís, així com la seua defunció, en estat de solter, sense familiars i sense hereus.  
Per a això, adjunta un certificat de defunció, amb data de l'òbit de 4 de desembre de 2002, un certificat d'actes d'última voluntat, en el qual consta que no va atorgar testament, i amb la compareixença davant del Jutjat de Primera Instància i Instrucció número 2 de Vila-real, procediment de judici verbal 140/2014, en el qual els nebots del causant manifesten la no-acceptació de l'herència.  
De les actuacions dutes a terme per aquesta direcció general, queda acreditat el seu empadronament a l'Ajuntament de Borriana de 1996 a 2002, i és aquest el seu lloc de naixement.  
A partir d'ací, no coneixent-se, en principi, més persones amb dret a heretar, amb data 20 de maig de 2020, la directora general del Sector Públic i Patrimoni va dictar un acord d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència del causant, que es va publicar en el Diari Oficial de la Generalitat Valenciana el 26 de juny de 2020, i que es va exposar en el tauler d'edictes de l'Ajuntament de Vila-real, del 23 de juny al 23 de juliol de 2020, i en el de Borriana, del 22 de juny al 23 de juliol de 2020.  
Amb data 3 d'abril de 2023, es trasllada a l'Advocacia General de la Generalitat una proposta de resolució d'acceptació, a l'efecte que emeta un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 19 d'abril de 2023, es rep un informe la consideració jurídica tercera del qual posa de manifest que, si bé s'ha seguit la tramitació prevista en l'esmentat decret, ha d'advertir-se que l'article 6.1 estableix que «el termini màxim per a la resolució del procediment serà d'un any». Tenint en compte que l'acord d'incoació d'aquest procediment es va adoptar el 20 de maig de 2020, ha transcorregut el termini fixat en aquest precepte, per la qual cosa el procediment hauria caducat.  
Amb data 5 de maig de 2023 el director general de Sector Públic i Patrimoni signa una resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims, per la qual cosa, amb data 8 de maig de 2023, es va dictar un nou acord d'incoació, publicat en el Diari Oficial de la Generalitat Valenciana de 5 de juny de 2023, i exposat en els taulers d'anuncis de l'Ajuntament de Borriana des del 10 de maig fins al 9 de juny de 2023 i en el de Vila-real des del 10 de maig fins al 12 de juny de 2023.  
  
Fonaments de dret  
A l'empara del que s'estableix en el Codi Civil, article 71 de l'Estatut d'Autonomia de la Comunitat Valenciana; en l'article 43.4 de la Llei 14/2003, de 10 d'abril, de patrimoni de la Generalitat Valenciana; en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat; i segons el que s'estableix en els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària; així com en l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que es disposa en els articles 84 i 95.3 de Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Declarar la Generalitat hereua de Benjamín Salas Monsonís i adjudicar els béns i drets de l'herència seguint les recomanacions de l'Advocacia General de la Generalitat.  
  
Segon  
Acceptar l'herència del causant, a benefici d'inventari, integrada pels següents béns:  
- Finca de Borriana número 29067, inscrita en el Registre de la propietat de Nules número 1, foli 174, llibre 625, del terme municipal de Borriana, tom 1509. Habitatge situat al carrer del Capità Cortés, número 5, de Borriana, 2n, pta. 6.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.  
  
En el cas del bé immoble que integra el cabal relicte, procedir a alienar-ho.  
  
Sisé  
Una vegada liquidada l'herència, aprovar, previ informe de la Intervenció Delegada, el compte general de liquidació de l'abintestat en el qual s'integraran la totalitat dels ingressos generats i les despeses abonades o per a abonar, entre les quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica de Finançament, en el termini d'un mes a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 24 d'agost de 2023.- El director general de Patrimoni: Antonio Joaquín Woodward Poch.